CELEX: 62016CN0365
Language: da
Date: 2016-07-04 00:00:00
Title: Sag C-365/16: Anmodning om præjudiciel afgørelse indgivet af Conseil d’État (Frankrig) den 4. juli 2016 — Association française des entreprises privées (AFEP) m.fl. mod Ministre des finances et des comptes publics

12.9.2016   
            
            
               DA
            
            
               Den Europæiske Unions Tidende
            
            
               C 335/39
            
         Anmodning om præjudiciel afgørelse indgivet af Conseil d’État (Frankrig) den 4. juli 2016 — Association française des entreprises privées (AFEP) m.fl. mod Ministre des finances et des comptes publics
   (Sag C-365/16)
   (2016/C 335/53)
   Processprog: fransk
   
      Den forelæggende ret
   
   Conseil d’État
   
      Parter i hovedsagen
   
   
      Sagsøger: Association française des entreprises privées (AFEP), Axa, Compagnie générale des établissements Michelin, Danone, ENGIE, tidligere GDF Suez, Eutelsat Communications, LVMH Moët Hennessy-Louis Vuitton SA, Orange SA, Sanofi SA, Suez Environnement Company, Technip, Total SA, Vivendi, Eurazeo, Safran, Scor SE, Unibail-Rodamco SE, Zodiac Aerospace
   
      Sagsøgt: Ministère des Finances et des Comptes publics
   
      Præjudicielle spørgsmål
   
   
               1)
            
            
               Er artikel 4 i Rådets direktiv 2011/96/EU af 30. november 2011 (1) og særligt bestemmelsens stk. 1, litra a), til hinder for en beskatning som den, der er fastsat i artikel 235b ZCA i lov om skatter og afgifter, som opkræves i forbindelse med udlodning af overskud af et selskabsskattepligtigt selskab i Frankrig, og hvis beskatningsgrundlag udgøres af de udloddede beløb?
            
         
               2)
            
            
               Såfremt første spørgsmål besvares benægtende, skal en beskatning som den, der er fastsat i artikel 235b ZCA i lov om skatter og afgifter, da betragtes som »kildeskat«, som overskud udloddet af en filial er fritaget for i henhold til direktivets artikel 5?
            
         
      (1)  Rådets direktiv 2011/96/EU af 30.11.2011 om en fælles beskatningsordning for moder- og datterselskaber fra forskellige medlemsstater (EUT L 345, s. 8).